# אני אוהב את לוסי

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).
לוסיל בול ודזי ארנז ב"אני אוהב את לוסי"

"אני אוהב את לוסי" (באנגלית: "I Love Lucy") הוא שמה של קומדיית מצבים אמריקנית מצליחה משנות החמישים, בכיכובם של לוסיל בול ובעלה דזי ארנז. הסדרה עוסקת בחייהם של הזוג לוסי (בול) וריקי (ארנז) ריקארדו. סדרה זו הייתה קומדיית המצבים (סיטקום) הפופולרית ביותר בארצות הברית. הסדרה שודרה בין השנים 1951-1957 (בסך הכול 180 פרקים). הסדרה מבוססת על תוכנית רדיו בהשתתפות לוסיל בול וריצ'רד דנינג בשם "הבעל האהוב עלי". דנינג היה להוט להמשיך לשחק כבעלה של בול, אך בול רצתה שבעלה האמיתי, המוסיקאי הקובני דזי ארנז, ישחק לצידה בטלוויזיה. באולפני CBS חששו שהקהל האמריקני לא יראה בעין יפה את ה"נישואים המעורבים" של בול וארנז בטלוויזיה, במיוחד בשל המבטא הקובני הכבד של ארנז. בול התעקשה, ולאחר שהשניים הופיעו במשותף במספר ערים בארצות הברית בשילוב המוסיקה שלו והקומדיה שלה והתקבלו יפה בקהל, אנשי CBS הסכימו ללהק את ארנז לתפקיד. למרות זאת, הם סירבו לשלב את שמו של ארנז בשם התוכנית ("לוסי וריקי"). לבסוף הוחלט על "אני אוהב את לוסי", כאשר המילה "אני" מדגישה את חלקו של ארנז בשם התוכנית. הסדרה זכתה בפרס ה"אמי" לקומדיית המצבים הטובה ביותר בשנים 1953 ו- 1954.

## [עריכה] הסדרה

עלילת הסדרה, שממוקמת בעיר ניו יורק, סובבת סביב עקרת הבית לוסי ובעלה הזמר והסולן ריקי ריקארדו. באותו בניין גרים בעלי הבית וחבריהם הטובים - הזוג פרד ואת'ל מרץ (וויליאם פרולי וּויויאן וואנס). רוב הפרקים ממוקמים בדירתם הצנועה של לוסי וריקי או במועדון הלילה שבו ריקי עובד. לוסי ריקארדו היא עקרת בית אוהבת ותומכת אך לעיתים נאיבית עם נטייה להסתבך בצרות. היא נחושה בדעתה להוכיח שהיא לא סתם עקרת בית. פרק טיפוסי של "אני אוהב את לוסי" עוסק ברעיון של לוסי, בין אם מדובר בפריצה למועדון הלילה של ריקי או במציאת דרך לשוחח עם מפורסמים, ובדרך כלל מסתיים בבלגן קומי, כשגם את'ל נגררת לסיפור.

## [עריכה] קישורים חיצוניים

- אנחנו אוהבים את לוסי אתר מעריצים לסדרה
- TV Land אתר הסדרה ב"TV Land"
- Sitcoms Online הסדרה באתר הסיטקומים השלם

מקור: http://he.wikipedia.org../../../%D7%90/%D7%A0/%D7%99/%D7%90%D7%A0%D7%99_%D7%90%D7%95%D7%94%D7%91_%D7%90%D7%AA_%D7%9C%D7%95%D7%A1%D7%99.html

קטגוריות: סדרות טלוויזיה אמריקאיות | קומדיות מצבים

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- Français
- English
- Nederlands
- Português
- Svenska
- 中文